**Процедура за отлагане по обективни причини от задължително**

**училищно обучение в първи клас**

**/в условия на обявеното извънредно положение в страната с цел**

**ограничаване на разпространението на COVID 19/**

**Нормативни основания:** чл.190 ал.3 т.9 от Закона за предучилищното и училищното образование и чл.139, ал.1-5 от Наредбата за приобщаващото образование.

 Отлагането от задължително обучение в първи клас е правна възможност, за която могат да постъпват заявления от родители/ законни представители на деца, за които предстои училищно обучение през учебната 2020/2021 година.

 Решенията за отлагане се вземат от Регионалнен екип за подкрепа на личностното развитие в срок до 30 юни на учебната 2019/2020 година и не по – късно от 15 септември.

1. Поради обявените мерки по време на извънредното положение в страната е възможно родителите да подават заявления по чл.139, ал.1 от Наредба за приобщаващо образование по електронен път, като за тази цел попълват заявлението, свалено от сайта на РЦПППО- област Перник.
2. Попълненото заявление се изпраща на електронния адрес на РЦПППО-област Перник- rcpk@abv.bg в срок от 03.05.2020 до 21.05.2020 година.

 Необходимите документи за отлагане от задължително училищно обучение са:

1. **Протокол от лекарска консултативна комисия**.
2. **Копие на удостоверението за задължително предучилищно образование**  с препоръки за включването на детето в допълнителна подкрепа за личностно развитие и/или на други документи с информация за детето, включително изследвания и консултации
3. **Копие от социални и други документи**, съдържащи информация от педагогически и други специалисти **за развитието на детето**, както и **препоръки за отлагането му от обучение в първи клас.**
4. **Други** */при нужда и при поискване от регионалния екип/*

Копие от посочените документи може да се изпрати на хартиен носител посредством куриер или пощенска услуга до Регионален център за подкрепа на процеса на приобщаващото образование на адрес:

РЦПППО-област Перник

Кв. „Христо Смирненски“, бл.4

гр.Перник

ПК 2300

 При липсващи документи на родителите се определя срок, след изтичане на извънредното положение, в който да ги предоставят в РЦПППО-област Перник